**APSTIPRINU**

Līksnas pagasta pārvaldes vadītāja

\_\_\_\_\_\_\_\_\_\_\_\_\_\_\_\_B.Ozoliņa

2016.gada 21. martā

**Autobusa MERCEDES BENZ 0303 (valsts reģ.Nr.FF1788)**

**IZSOLES NOTEIKUMI**

Izdoti, pamatojoties uz

Publiskas personas mantas

atsavināšanas likuma 10.pantu

**1.Vispārīgie noteikumi**

1.1. Izsoles rīkotājs: Līksnas pagasta pārvalde.

1.2. Izsoles rīkotāja rekvizīti:

Adrese: Daugavas ielā 8, Līksna, Līksnas pagasts Daugavpils novads LV-5456

Reģ. Nr. 90000078763

Tālr.65475564,65475572

Norēķinu rekvizīti:

Saņēmējs: Līksnas pagasta pārvalde

Reģ.Nr.90000078763

Bankas iestāde: Valsts kase

SWIFT kods: TRELLV22

Konta Nr.LV53TREL9803590446810

1.3. Izsoli organizē un veic ar Līksnas pagasta pārvaldes vadītājas 2016.gada 21. marta rīkojumu Nr. 1.-5/11 izveidota komisija.

1.4. Izsoles rezultātus apstiprina Līksnas pagasta pārvalde.

1.5. Sūdzības par izsoles rīkotāja darbībām var iesniegt Līksnas pagasta pārvaldes vadītājai Birutai Ozoliņai

1.6. Izsoles veids: **rakstiska izsole ar augšupejošu soli.** Kustamā manta tiks pārdota izsoles dalībniekam, kas piedāvās visaugstāko cenu vai vienīgajam pretendentam, kurš pārsolījis izsoles sākumcenu

1.7. Sludinājums par izsoli publicējams Līksnas pagasta pārvaldes mājaslapā www.liksna.lv un Daugavpils novada pašvaldības bezmaksas izdevumā „Daugavpils novada vēstis”

**2. Ziņas par izsolē piedāvāto kustamo mantu**

2.1. Kustamā manta – transportlīdzeklis:

|  |  |  |  |  |
| --- | --- | --- | --- | --- |
| Nr. p/k | Marka | Valsts reģistrācijas nr. | Izlaiduma gads | Sākumcena EUR |
| 1. | **MERCEDES BENZ 0303** | **valsts reģ.Nr.FF1788** | 1988 | 2600 |

* 1. Izsolāmā objekta cenas paaugstinājums izsoles gaitā **(solis) – EUR 100,00 (Viens simts euro) kas ir ne vairāk kā 10%**

**2.3.Solīšana notiek tikai pa šo noteikumu 2.2 punktā noteikto soli.**

2.4. Autobuss aprīkots ar dīzeļdegvielas dzinēju. Autobuss nav tehniskā kārtībā. Autobusam nav veikta tehniskā apskate. Spidometra rādītājs- 413692 km. Autobuss netiek ekspluatēts no 2015. gada maija. Autobusa virsbūve sabojāta ar dziļu koroziju, nedarbojas salona sildītājs. Amortizācija- 85%

**3. Izsoles gaita**

3.1. Izsoles laiks un vieta: izsole notiks **Daugavpils novada Līksnas pagasta pārvaldē Daugavas ielā 8, Līksnā, Līksnas pagastā, 2016. gada 18. aprīlī plkst. 14.00**

3.2. Solījumu veids: rakstisks.

3.3. Izsoles gaita tiek protokolēta.

3.4. Par izsoles dalībnieku var būt jebkura fiziska vai juridiska persona. Fiziskai personai uz izsoli jābūt līdzi personu apliecinošam dokumentam, juridiskai personai – pārstāvniecību apstiprinošam dokumentam un pārstāvja personu apliecinošam dokumentam.

3.5. Izsoles komisija, atklājot kustamas mantas izsoli, sastāda dalībnieku sarakstu, kuri izpildījuši šo noteikumu 4.1., 5.,1., un 5.2.punkta prasības.

3.6. Izsoles komisija pirms izsoles sastāda izsoles dalībnieku sarakstu, kurā katrs izsoles dalībnieks ar parakstu apliecina, ka ir iepazinies ar izsoles kārtību un tai piekrīt, kā arī viņam nav pretenziju par izsolāmās mantas faktisko stāvokli.

3.7. Norādītajā rakstiskās izsoles stundā, izsoles komisija pārbauda tās dienas pastu un noskaidro, vai reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta. Pēc šī paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles komisijas priekšsēdētājs dalībnieku klātbūtnē atver slēgtās aploksnēs iesniegtos piedāvājumus un visi komisijas locekļi uz tiem parakstās. Mutiski piedāvājumi rakstiskā izsolē ir aizliegti.

3.8. Pēc aplokšņu atvēršanas, izsoles komisija no iesniegtajiem piedāvājumiem sastāda piedāvāto cenu sarakstu par kustamo mantu, noraida nederīgos piedāvājumus, atzīmējot to protokolā, un, ja nav nekādu šaubu, paziņo, ka izsole ir pabeigta, kā arī nosauc visaugstāko cenu un personu, kas to nosolījusi. Izsoles procedūru protokolē. Pārējiem izsoles dalībniekiem nodrošinājumu atmaksā izsoles noteikumu 5.15. punktā norādītajā termiņā

3.9. Ja, pēc visu aplokšņu atvēršanas, izrādās, ka vairāki izsoles dalībnieki ir piedāvājuši vienādu augstāko cenu, izsoles komisija vēl divas darba dienas turpina izsoli personām, kuras piedāvājušas vienādu augtāko cenu, pieņemot no tām rakstiskus piedāvājumus.

**3.10. Izsoles visaugstākā cena tiks aprēķināta pēc šādas formulas :**

**X = A+B….+B…+B, kur:**

**X= visaugstākā cena**

**A= izsoles sākumcena / EUR 2600/**

**B= cenas paaugstinājums (solis) /EUR 100/**

**4. Izsoles dalībnieka pienākumi un tiesības**

**4.1. Izsoles dalībniekam pirms izsoles jāiemaksā nodrošinājums EUR 260 (Divi simti sešdesmit euro) 10% (desmit procentu) apmērā no izsolāmās kustamās mantas - autobusa MERCEDES BENZ 0303 sākumcenas šo noteikumu 1.2. punktā norādītajā bankas kontā ar norādi maksājuma uzdevumā „Līksnas pagasta pārvaldes izsolāmās kustamās mantas - autobusa MERCEDES BENZ 0303 nodrošinājums”, un jāiesniedz izsoles rīkotājam lietvedības pārzinei līdz izsoles sākumam.** **Nodrošinājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā bankas kontā**

4.2. Izsoles dalībnieks var apskatīt izsoles priekšmetu , iepriekš sazinoties pa tālruni 29551590 (Andrejs Kupšāns)

**5. Izsoles noteikumi**

5.1. Piedāvājumi iesniedzami vai sūtāmi pa pastu Līksnas pagasta pārvaldei Daugavas ielā 8 Līksnā Līksnas pagastā Daugavpils novadā , LV-5456

5.2. Piedāvājumi iesniedzami slēgtā aploksnē ar atzīmi „Kustamās mantas – autobusa MERCEDES BENZ 0303 izsolei”.

5.3. Piedāvājums sastāv no izsoles dalībnieka vai tā pilnvarotās personas parakstīta un šo noteikumu pielikumam Nr.1 atbilstoša iesnieguma. Ja iesniegumu paraksta pilnvarotā persona, pieteikumam pievienojams arī attiecīgais pilnvarojums. Piedāvājumi, kas neatbilst norādītajām prasībām, uzskatāmi par nederīgiem un netiek izskatīti.

5.4. Piedāvājumus izsolei var iesniegt līdz noteiktai dienai un stundai, tas ir **līdz 2016.gada 18. aprīlim plkst. 14.oo**

5.4.1. atsūtot pa pastu izsoles rīkotājam (Līksnas pārvaldē pasta sūtījums jāsaņem līdz šo noteikumu 5.4.punktā noteiktajam izsoles sākuma termiņam);

5.4.2. nododot tieši izsoles rīkotājam līdz šo noteikumu 5.4.punktā noteiktajam izsoles sākuma termiņam.

5.5. Personiski iesniegtie vai pa pastu atsūtītie piedāvājumi izsolei glabājami slēgtās aploksnēs līdz izsolei.

5.6. Piedāvātā augstākā cena, atrēķinot naudā iemaksāto nodrošinājumu (šo noteikumu 4.1.punkts), jāsamaksā par nosolīto mantu septiņu dienu laikā no Līksnas pagasta pārvaldes izrakstītā rēķina saņemšanas dienas (rēķinu izraksta ne vēlāk kā nākošajā dienā pēc līguma parakstīšanas).

5.7. Nokavējot noteikto samaksas termiņu, nosolītājs zaudē iemaksāto nodrošinājumu, un izsole ar augšupejošu soli atzīstama par nenotikušu.

5.8. Ja neviens dalībnieks nav pārsolījis izsoles sākumcenu vai arī nosolītājs nav samaksājis nosolīto cenu, izsole ar augšupejošu soli atzīstama par nenotikušu.

5.9. Ja noteiktajā termiņā neviens dalībnieks nav reģistrējies, izsole atzīstama par nenotikušu.

5.10. Izsoles rīkotājs apstiprina izsoles protokolu septiņu dienu laikā pēc izsoles.

5.11. Līksnas pagasta pārvaldes vadītāja izsoles rezultātus apstiprina ne vēlāk kā trīsdesmit dienu laikā pēc šo noteikumu 5.6.punktā paredzēto maksājumu veikšanas.

5.12. Ja izsolē sasniegta pieņemama cena, apstiprinājumu var liegt tikai tad, ja rīkojot izsoli pieļauta atkāpe no izsoles noteikumos paredzētās izsoles kārtības, vai atklājas, ka nosolītājs ir tāda persona, kura nevar slēgt darījumus vai kurai nebija tiesību piedalīties izsolē.

5.13. Septiņu dienu laikā pēc izsoles rezultātu apstiprināšanas ar nosolītāju tiek noslēgts pirkuma līgums.

5.14. Visus izdevumus, kas saistīti ar kustamas mantas – autobusa pirkuma- pārdevuma līguma slēgšanu un reģistrāciju uz pircēja vārda, sedz pircējs.

5.15. Izsoles dalībniekiem, kuri nav nosolījuši augstāko cenu, izsolāmās mantas nodrošinājumu atmaksā desmit darba dienu laikā, saskaņā ar izsoles dalībnieka iesniegumu uz viņa norādīto bankas kontu. Izsoles dalībniekam iesniegumu par nodrošinājuma atmaksu jāiesniedz mēneša laikā no izsoles rezultātu apstiprināšanas.

Izsoles komisijas priekšsēdētāja A.Ķeire

Pielikums Nr.1

izsoles noteikumiem

**PIETEIKUMS**

**Dalībai kustamās mantas – autobusa izsolē**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Sastādīšanas vieta datums

***Informācija par izsoles dalībnieku***

Dalībnieka nosaukums (juridiska

persona) vai vārds uzvārds

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs (juridiska

persona) vai personas kods

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese (juridiska persona)

vai deklarētā dzīvesvietas adrese

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fakss:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Finanšu rekvizīti***

Bankas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konta numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  | ***Izsoles priekšmets*** |  |
| *Nr.p/k* | *Izsoles priekšmeta nosaukums* | *Piedāvātā summa EUR* |
| 1. | MERCEDES BENZ 0303 |  |

***Ar šī iesnieguma iesniegšanu apliecinu:***

1.apliecinu savu dalību pašvaldības kustamās mantas – autobusa izsolē;

2.apstiprinu, ka esmu iepazinies ar izsoles nolikumu un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav;

3.apliecinu, ka visa sniegtā informācija ir patiesa.

|  |  |
| --- | --- |
| *Dalībnieka vadītāja (pilnvarotā pārstāvja) vai fiziskās personas vārds, uzvārds:* |  |
| *Amats (juridiskai personai):* |  |
| *Paraksts:* | z.v. |